stanford-oval/wikipedia huggingface dataset:
Beekkantin metroasema

| Beekkant |
| --- | --- |

 Brysselin metro 
Perustiedot
Metrolinjat:  1, 2, 5, 6
Sijainti:  50°51′13″N, 004°19′22″E
Paikkakunta:  Molenbeek-Saint-Jean
Avattu:  1981
Rakenne
Tyyppi:  tunneliasema
Liukuportaita:  kyllä
Beekkant on Brysselin metron asema Molenbeek-Saint-Jeanin kunnassa. Sitä käyttävät linjojen 1, 2, 5 ja 6 junat.
Beekkant avattiin vuonna 1981. Vuoteen 1982 asti se oli linjan 1 läntinen pääteasema.
Käännös suomeksi
Bank of New York Mellon

| Bank of New York Mellon |
| --- | --- |

Yritysmuoto:  pörssiyhtiö
Osake:  NYSE: BK
Markkina-arvo:  44,2 mrd USD (5/2016)
ISIN:  US0640581007
Perustettu:  1784 (Bank of New York) 1.7.2007 (Bank of New York Mellon)
Perustaja:  Alexander Hamilton
Toimitusjohtaja:  Gerald Hassel
Kotipaikka:   New York, New Yorkin osavaltio, Yhdysvallat
Toimiala:  pankki- ja rahoituspalvelut
Liikevaihto:  15,43 mrd. USD (2015)
Nettotulos:  3,16 mrd. USD (2015)
Henkilöstö:  51 200 (2015)
Kotisivu:  www.bnymellon.com
Infobox OKVirheellinen NIMI-arvo: 
Bank of New York Mellonin aiempi pääkonttori New Yorkissa (Wall Street 1).
Bank of New York Mellon eli The Bank of New York Mellon Corp. tai BNY Mellon on suuri, vuonna 1784 Alexander Hamiltonin perustaman Bank of New Yorkin perintöä jatkava yhdysvaltalainen pankki. Nykyisen nimensä pankki otti käyttöön 1. heinäkuuta 2007, jolloin Bank of New York ja  Mellon Financial Corporation yhdistyivät. Yhtiön kotipaikka on New York, Yhdysvaltain New Yorkin osavaltio.
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Bank of New York Mellon oli vuonna 2016 sijalla 161. Pankin markkina-arvo oli 44,2 miljardia Yhdysvaltain dollaria (toukokuussa 2016) ja liikevaihto 15,43 miljardia USD (2015). Vuoden 2015 lopussa henkilökuntaan kuului oli 51 200 ihmistä.
Taseensa perusteella (393,78 mrd. USD) Bank of New York Mellon luokiteltiin vuonna 2016 maailman 60. suurimmaksi julkisesti noteeratuksi pankiksi (edellisvuonna sijalla 62). Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan kuitenkin yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).
Aiheesta muualla

Kuvia tai muita tiedostoja aiheesta Bank of New York Mellon Wikimedia Commonsissa
Avaruusvoimala

Avaruusvoimala on NASAn jo 1970-luvun alussa esittelemä ehdotus ratkaisuksi öljykriisin aiheuttamaan sähköpulaan Yhdysvalloissa. Avaruusvoimala kiertäisi maapalloa tai olisi sijoitettu Kuuhun. Avaruuden tyhjiössä aurinkokennojen teho on maksimaalinen. Vaihtoehtoisesti avaruusvoimalassa voitaisiin auringon säteilyllä kaasuttaa nestemäistä vetyä erityisiä turbiineja ja edelleen sähkögeneraattoreita pyörittämään. Avaruuden kylmyydessä vety voidaan nesteyttää uudelleen.
Laitoksen tuottama sähköenergia välitettäisiin maapallolle laseria, mikroaaltoja tai antimateriaa käyttäen. Ongelmina ovat säteilyn vaarat ja antimaterian toimittaminen maapallolle avaruusaluksilla: mahdollisessa onnettomuudessa tapahtuva räjähdys olisi atomipommin luokkaa. Antimaterian muuntaminen takaisin energiaksi onnistuu seuraavasti: esimerkiksi antivedyn ja vedyn yhdistäminen magneettisessa "pullossa" synnyttäisi suuren määrän lämpöenergiaa, jolla tuotettaisiin höyryä höyryturbiinia varten.
Aiheesta muualla

(englanniksi) White Paper (Arkistoitu – Internet Archive)- History of SPS Developpements - International Union of Radio Science - 2007
Austin Powers ja kultamuna

| Austin Powers ja kultamuna> Austin Powers in Goldmember |
| --- | --- |

Ohjaaja:  Jay Roach
Käsikirjoittaja:  Mike Myers Michael McCullers
Tuottaja:  Mike Myers Demi Moore  John S. Lyons  Eric McLeod Jennifer Todd Suzanne Todd
Säveltäjä:  George S. Clinton
Kuvaaja:  Peter Deming
Leikkaaja:  Greg Hayden
Pääosat:  Mike Myers Beyoncé Knowles Michael Caine Seth Green Verne Troyer
Valmistustiedot
Valmistusmaa:  Yhdysvallat
Tuotantoyhtiö:  New Line Cinema
Levittäjä:  InterCom Netflix
Ensi-ilta:   26. heinäkuuta 2002   30. elokuuta 2002
Kesto:  94 minuuttia
Alkuperäiskieli:  englanti japani saksa
Edeltäjä:  Austin Powers - agentti joka tuuppasi minua (1999)
Seuraaja:  Austin Powers 4 (TBA)
Aiheesta muualla
IMDb 
Elonet
AllMovie
Infobox OKNimi-testi OK: 
Austin Powers ja kultamuna (Austin Powers in Goldmember) on vuonna 2002 ensi-iltansa saanut Jay Roachin ohjaama komedia. Se on jatko osa kahdelle aiemmalle Austin Powers -elokuvalle Austin Powers – kumma jätkä ja Austin Powers – agentti joka tuuppasi minua.
Näyttelijät

| 0 | 1 | 2 |
| --- | --- | --- |
|  Mike Myers   | … |  Austin Powers/Tri Paha/Kultamuna/Läski Paskiainen   |
|  Beyoncé Knowles   | … |  Vosu Kleopatra   |
|  Seth Green   | … |  Scott Paha  |
|  Robert Wagner   | … |  Numero Kaksi   |
|  Michael York   | … |  Basil Exposition   |
|  Mindy Sterling   | … |  Frau Farbissina   |
|  Verne Troyer   | … |  Mini-Minä   |
|  Michael Caine   | … |  Nigel Powers   |
|  Aaron Himelstein   | … |  Nuori Austin Powers   |
|  Josh Zuckerman   | … |  Nuori Tri Paha   |
|  Fred Savage   | … |  Numero Kolme   |
Elokuvassa vierailevat myös muun muassa Britney Spears, Tom Cruise, Danny DeVito, John Travolta, Kevin Spacey, Steven Spielberg, Ozzy Osbourne ja Gwyneth Paltrow.
Vastaanotto

Austin Powers ja kultamuna sai arvostelijoilta vaihtelevia kommentteja, usein moitteita alatyylisyydestä ja elokuvasarjan tason laskusta.
Helsingin Sanomien Mikko-Pekka Heikkinen piti Kultamunaa yhtenä vuoden huonoimmista elokuvista, ”rujoista miehistä, hehkeistä naisista ja pyllyhuumorista rykäisty räkäklimppi, lajissaan merkille pantavan vastenmielinen”. Hän ei edes ollut varma, voiko sitä kutsua elokuvaksi: siinä ei juuri ole juonta, ja senkin vähän kuljetuksesta puuttuu roti. Chicago Sun-Timesin Roger Ebert oli lempeämpi mutta myönsi elokuvan olevan aiempia Austin Powerseja selvästi huonompi. Hän antoi elokuvalle kaksi tähteä neljästä. San Francisco Chroniclen Mick LaSalle piti elokuvan parhaana antina sen kekseliäitä visuaalisia vitsejä.
Beulah Koale

| Beulah Koale> Henkilötiedot |
| --- | --- |
Syntynyt: 26. lokakuuta 1992 (ikä 31) Auckland, Uusi-Seelanti
Ammatti:  näyttelijä
Aiheesta muualla
IMDb
Beulah Koale (26. lokakuuta 1992) on uusiseelantilainen näyttelijä.
Koale varttui Etelä-Aucklandissa. Koulunkäynti ei häntä liiemmin kiinnostanut, vaan hän panosti lukioaikana kaiken rugbyn pelaamiseen. Lukion viimeisellä luokalla hän päätyi kuitenkin draamatunneille, jolloin hän innostui näyttelemisestä. Koale on itseoppinut näyttelijä. Hän harjoitteli viiden vuoden ajan näyttelemistä pienissä teatteriryhmissä.
Koale on juuriltaan samoalainen. Läpimurtonsa hän teki elokuvassa Thank You For Your Service. Se on Steven Spielbergin DreamWorks Pictures -yhtiön elokuva. Elokuva kertoo Irakin sodan veteraaneista, ja sen sivuosaan tarvittiin samoalainen amerikkalaissotilas. Hollywoodista ei löytynyt rooliin sopivaa näyttelijää, joten yhtiö lähti etsimään näyttelijää Uudesta-Seelannista, Australiasta ja Amerikan Samoasta. Etsinnöissä tehtiin 1 400 koekuvausta, ja roolin sai tuolloin täysin tuntematon Beulah Koale.
Elokuva sai ensi-iltansa vuonna 2017, kaksi vuotta kuvauksien jälkeen. Koale oli palannut kotimaahansa jatkamaan näyttelijän töitään. Ensi-illan jälkeen hänet kuitenkin palkattiin saman tien yhdysvaltalaiseen poliisisarjaan Havaiji 5-0. Siitä lähtien hän on asunut Havaijilla.
Syksyllä vuonna 2020 Koale oli Tampereella kuvaamassa Hollywood-elokuvaa Dual.
Bank of Montreal

| Bank of Montreal |
| --- | --- |

Osake:  TSX: BMO, NYSE: BMO
ISIN:  CA0636711016
Perustettu:  Montreal, Quebec, Kanada,   3. marraskuuta, 1817
Toimitusjohtaja:  Bill Downe
Avainhenkilöt:  David A. Galloway (Johtokunnan puheenjohtaja)
Kotipaikka:  Montreal, Quebec,   Toronto, Ontario, Kanada
Toimiala:  pankki, rahoitus ja vakuutus
Liikevaihto:   9,3 miljardia CAD (2007)
Liikevoitto:   2,1 miljardia CAD (2007)
Henkilöstö:  35 827 (2007)
Kotisivu:  http://www.bmo.com
Infobox OKVirheellinen NIMI-arvo: 
Bank of Montreal (ransk. Banque de Montréal) on Kanadan neljänneksi suurin pankki. Lisäksi yhtiö toimii Harris Bank -nimellä Yhdysvalloissa, jossa sillä on konttoreita pääsiassa Chicagon alueella. Pankki perustettiin vuonna 1817, mikä tekee yhtiösta Kanadan vanhimman toiminnassa olevan pankin. Yhtiön päätoiminimi on BMO Financial Group, ja pankkitoiminta käyttää Kanadassa nimeä BMO Bank of Montreal. BMO sijoittui sijalle 189 Forbes Global 2000 -listalla.
Aiheesta muualla

Kuvia tai muita tiedostoja aiheesta Bank of Montreal Wikimedia Commonsissa
Aratos Soloilainen

Aratos Soloilainen
Aratos (m.kreik. Ἄρατος, lat. Aratus; n. 315/310–240 eaa.) oli antiikin kreikkalainen runoilija. Hän oli tunnettu teknisestä runoudestaan, joka käsitteli astrologiaa ja sääilmiöitä.
Elämä

Aratos oli kotoisin Soloista Kilikiasta. Hän vietti aikaa Egyptissä Ptolemaios II Filadelfoksen hovissa ja Syyriassa Antiokhos I:n hovissa. Hänen ensisijainen suojelijansa oli kuitenkin Makedonian kuningas Antigonos II Gonatas, jonka voitosta kelttejä vastaan vuonna 277 eaa. Aratos sepitti runon. Hän kuoli Pellassa, Makedonian kuningaskunnan pääkaupungissa.
Teokset

Aratoksen pääteos on Fainomena (Ilmiöt), jossa on puettu Eudoksos Knidoslaisen teoksia runomuotoon. Se käsittää 1154 heksametrisäettä, ja luettelee taivaankappaleiden nimet ja liikkeet, ja erilaisten sääilmiöiden merkitykset. Sisällön pääpaino on teknisissä asioissa, mutta poikkeamat myytteihin ovat yleisiä. Toinen puolisko, joka käsittelee sääilmiöitä, on kiertänyt myös nimellä Diosemeia (Merkit Zeukselta), mutta se ei ollut alun perin erillinen.
Aratos oli hyvin suosittu hellenististen runoilijoiden keskuudessa, mukaan lukien Theokritos, Kallimakhos ja Leonidas Taraslainen. Suosio siirtyi roomalaisten runoilijoiden keskuuteen, mukaan lukien Ovidius ja Vergilius. Latinankieliset versiot käänsivät tunnettu reetori Cicero, keisarillista sukua ollut Germanicus, ja vähemmän tunnettu Avienus.
Fainomenasta tunnetaan 27 eri kommentaariota, sitä ovat kommentoineet mm. Theon Aleksandrialainen, Akhilleus Tatios ja Hipparkhos Nikealainen. Arabiankielisen käännöksen teki 800-luvulla kalifi Al-Ma'mun.
Aratos kirjoitti myös paljon muita runoja, joista monet olivat myös luonteeltaan astronomisia tai teknisiä. Nykyajan tutkijat väittelevät paljon siitä, olivatko Aratoksen teokset antiikin aikana todellakin pelkästään ylistyksen kohteena.
Aratos Raamatussa

Aratos on Epimenideen ohella ainoa antiikin kreikkalainen runoilija, jonka teokseen viitataan myös Raamatussa, Uudessa testamentissa. Apostolien teoissa apostoli Paavali pitää puhetta Areiopagilla, Ateenassa.  Hän haluaa vedota kreikkalaisiin kuulijoihin, ja vetoaa siksi heidän omien runoilijoidensa kirjoittamiin teksteihin:
»28 [...] Ovathan muutamat teidän runoilijannekin sanoneet: 'Me olemme myös hänen sukuaan.'
29 Koska me siis olemme Jumalan sukua, meidän ei pidä luulla, että jumaluus olisi samankaltainen kuin kulta, hopea tai kivi, kuin ihmisen mielikuvituksen ja taidon luomus.»
Jakeen 28 loppu on lainaus Fainomenan säkeestä 1-5:
»Aloittakaamme Jumalasta (Zeuksesta), josta ihmiset eivät koskaan lakkaa puhumasta;
Jumalaa täynnä ovat kadut, ja kaikki ihmisten markkinapaikat,
Ja täynnä häntä ovat meri ja satamat;
Ja me kaikki olemme kiitollisuudenvelassa hänelle.
Me olemme myös hänen sukuaan [...]»
Apostolien tekojen mukaan Paavalin yleisönä on ennen kaikkea stoalaisia ja epikurolaisia filosofeja. Aratoksen katsotaan olleen jossain määrin stoalainen. Stoalaiset kannattivat suhteellisen perinteistä jumalakuvaa ja ajatusta siitä, että jumala huolehtii maailmasta. Tämän seurauksena he olivat yhteiskunnassa arvostettuja. Epikurolaiset taas kiistivät jumalien osallistumisen maailman toimintaan ja kaiken tarpeen palvella heitä, ja heitä pidettiin jossain määrin epäilyttävinä, jopa ateistisina, vaikka heidän näkemyksensä on lähinnä deismiä.
Monet teologit katsovat, että Paavali halusi vedota nimenomaan stoalaisiin ja osoittaa sillä tavalla, ettei hän saarnaa täysin vieraita oppeja ja että hän on jossain määrin samaa mieltä kuin he, jotta evankeliumin sanoman kertominen sujuisi myöhemmin helpommin. Jotkut ovat myös esittäneet, että Paavali halusi vertautua jopa Sokrateehen, koska 1) kummatkin kiertelivät kaduilla puhumassa kaikkien kanssa, ja 2) kumpaakin syytettiin vieraiden jumalien levittämisestä. Modernit teologit ovat kuitenkin sitä mieltä, että kyseinen Apostolien tekojen osa on vain kirjoitettu Paavalin matkakertomuksen pohjalta, ja tällaiset dramaattiset aspektit on lisätty jälkikäteen ikään kuin mausteeksi.
Aiheesta muualla

Kuvia tai muita tiedostoja aiheesta Aratos Soloilainen Wikimedia Commonsissa
Aratos: Fainomena (Arkistoitu – Internet Archive) (englanniksi)
Aratos-fragmentteja Oxyrhynchus Online. The Imaging Papyri Project, University of Oxford. (englanniksi) (muinaiskreikaksi)
Aratos ja taivaan merkit
Hugo Grotiuksen teos Batavi Syntagma Arateorum Aratoksen Fainomenasta.
Beura-Cardezza

| Beura-Cardezza |
| --- | --- |
 Beura-Cardezza
 Koordinaatit: 46°04′N, 8°18′E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Davide Carigi
Pinta-ala:  
 – Maa:  28,55  km²
Korkeus:  257 (min. 227 - maks. 2 087) m
Väkiluku (2015):  1 485
 – Väestötiheys:  52  as./km²
Aikavyöhyke:  UTC+1
 – Kesäaika:  UTC+2
Postinumero:  28851
Suuntanumero(t):  0324
Infobox OKVirheellinen NIMI-arvo: 
Beura-Cardezza on kunta Pohjois-Italiassa Verbano-Cusio-Ossolan maakunnassa Piemonten alueella. 
Beuran naapurikunnat ovat Domodossola, Pallanzeno, Premosello-Chiovenda, Trontano, Villadossola ja Vogogna.
Berbice

Berbice on alue Guyanan Berbice-joella, joka oli vuodesta 1627 vuoteen 1815 Alankomaiden siirtomaana. Siirtomaan tullessa luovutetuksi Britannialle vuonna 1815 se yhdistettiin lopulta Essequibon ja Demeraran siirtomaiden kanssa, jolloin siitä tuli Brittiläinen Guayana vuonna 1831. 26. toukokuuta 1966 Brittiläinen Guayana itsenäistyi Guyanana.
Aiheesta muualla

Kuvia tai muita tiedostoja aiheesta Berbice Wikimedia Commonsissa
Atte Purmonen

| Atte Purmonen> Henkilötiedot |
| --- | --- |
Syntynyt: 16. kesäkuuta 2004 (ikä 20) Joensuu, Suomi
Kansalaisuus:   Suomi
Pesäpalloilija
Ulkopelipaikka:  kolmoskoppari
Sisäpelirooli:  etenijä
Heittokäsi:  oikea
Lyöntipuoli:  oikea
Seura:  Joensuun Maila
Pelaajaura
Ammattilaisjoukkueet
 2023– :   Joensuun Maila 
Atte Purmonen (s. 16. kesäkuuta 2004 Joensuu) on suomalainen pesäpalloilija, joka edustaa Joensuun Mailaa.
Purmonen debytoi Superpesiksessä 2. heinäkuuta 2023 Joensuun Mailan kotiottelussa Kiteen Palloa vastaan etenijäjokerina. Hän löi debyyttiottelussaan yhden kärkilyönnin. Kauden aikana Purmonen pelasi yhdeksän ottelua Joensuun Mailan edustusjoukkueessa ja  keräsi tilastoihinsa yhden tuodun juoksun ja 11 kärkilyöntiä ykköspesälle.
Ulkokentällä Purmonen pelaa kopparin roolissa ja sisäpelissä hänen vahvuutensa on eteneminen. Joensuun Mailan B-poikien pelinjohtaja Tuomo Schroderus nosti haastattelussaan toukokuussa 2023 Purmosen kolmen lupaavimman poikajuniorin joukkoon Elmeri Lonkaisen ja Ukko Schroderuksen ohella sekä kertoi tämän olleen kevään testien perusteella koko seuran nopein pesäpalloilija. Purmonen on aiemmin harrastanut myös yleisurheilua Pyhäselän Urheilijoissa ja juossut hyviä tuloksia erityisesti 60 metrin matkalla.
Purmonen valmistui ylioppilaaksi Joensuun yhteiskoulun lukiosta keväällä 2023.
Atte Sihvonen

| Henkilötiedot |
| --- | --- | --- | --- |
Syntymäaika: 18. helmikuuta 1996 (ikä 28)
Syntymäpaikka: Turku, Suomi
Pelipaikka: puolustava keskikenttäpelaaja
Pituus: 190 cm
Seura
Seura: TPS
Pelinumero: 6
Junioriseurat
2011–2015: TPS
Seurat
| Vuodet | Seura | O | (M) |
| 2014 | ÅIFK | 5 | (0) |
| 2016 | MaPS | 11 | (0) |
| 2017 | SalPa | 15 | (0) |
| 2018 | EIF | 22 | (4) |
| 2019–2020 | RoPS | 43 | (2) |
| 2021 | TPS | 26 | (0) |
| 2022–2023 | Haka | 44 | (2) |
| 2024- | TPS | - | (-) |
 Seurajoukkueuran tilastot kattavat vain kansalliset sarjat, päivitetty 16. tammikuuta 2024.
Atte Sihvonen (s. 18. helmikuuta 1996, Turku) on suomalainen jalkapalloilija. Hän edustaa kaudella 2022 Veikkausliigassa pelaavaa FC Hakaa. Kausina 2019–2020 hän edusti Veikkausliigassa Rovaniemen Palloseuraa. Hän on pelipaikaltaan keskuspuolustaja tai puolustava keskikenttäpelaaja.
Sihvosen kasvattajaseura on TPS. TPS:n juniorikauden jälkeen hän edusti kaudella 2017 Kakkosessa pelannutta Salon Palloilijoita. Seuraavalla kaudella hän siirtyi Ykkösessä pelanneen Ekenäs IF:n (EIF) riveihin. Sieltä hän siirtyi joulukuussa 2018 RoPSiin. Hän pelasi Veikkausliigassa ensimmäisellä kaudellaan 26 ottelua, joissa hän teki kaksi maalia, ja toisella kaudellaan 17 ottelua. Helmikuussa 2021 Sihvonen teki 1+1-vuotisen sopimuksen TPS:n kanssa.
Tammikuussa 2024 Sihvonen teki 1+1-vuotisen sopimuksen TPS:n kanssa.
Bedfordin piirikunta

Bedfordin piirikunta on kolmen Yhdysvaltojen piirikunnan nimi:
Bedfordin piirikunta, Pennsylvania
Bedfordin piirikunta, Tennessee
Bedfordin piirikunta, Virginia.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bedfordin piirikunta”, voi hakea sivunnimihaulla, laajalla sivunnimihaulla tai tekstihaulla.
Babidi

Maagi Babidi on Akira Toriyaman luoma mangahahmo, joka esiintyy Dragon Ball Z- ja Dragon Ball GT -sarjoissa.
Babidi Dragon Ball Z -sarjassa

Babidilla on suuret taikavoimat. Babidi kykenee luomaan voimakkaan suojakentän ja siirtämään esineitä ja olentoja toisille planeetoille. Paha Maagi pystyy myös puhumaan telepaattisesti koko maailman ihmisille samaan aikaan. Hän alisti taikavoimillaan pahoja olentoja kannattajikseen, joista voimakkain oli pahuuden maailman hallitsija Dabura.
Babidi aikoi herättää Majin Buu -hirviön, jonka hänen kuollut isänsä Bibidi oli luonut ja joutunut telkeämään munaan. Bibidin surmasi Korkein Kai, jolla oli Bibidiä paljon suuremmat taikavoimat. Babidi tarvitsi Buun herättämiseen energiaa, jota hän keräsi sotureilta, jotka taistellessaan vapauttivat energiaa kehostaan.
Son Goku, Korkein Kai ja muut yrittivät estää Babidia herättämästä Buuta, mutta hyökätessään he varmistivat Buun heräämisen. Kaksi Babidin kannattajaa, Pui Pui ja hirviö Yakon, saivat surmansa, eikä energiaa kerääntynyt Buun munaan vielä lainkaan. Babidi onnistui kuitenkin käännyttämään Vegetan, joka aloitti taistelun Gokua vastaan. Taistelun energia imeytyi Buun munaan ja tämä heräsi.
Buu taisteli Babidin puolesta vain, koska maagi tiesi loitsun, jolla Buu voitaisiin teljetä uudestaan munaan. Namekilainen Piccolo onnistui melkein surmaamaan Babidin, mutta Buu korjasi taikavoimillaan maagin kehon. Myöhemmin Buu kuitenkin tappoi Babidin kyllästyttyään maagin komenteluun ja nälvimiseen. Animessa myös nähtiin, että Babidi päätyi helvettiin, missä hän kannusti Gokua päihittämään petturi-Buun.
Babidi (oikealla) ja Dabura
Beemster

| Beemster |
| --- | --- |

Maailmanperintökohde
Sijainti:  Alankomaat  52°33′N, 4°55′E
Kriteerit:  I, II, IV
Tunnusnumero:  899
Valintahistoria
Valintavuosi:  1999
 Beemster
Beemster on kunta ja polderi Pohjois-Hollannissa. Pinta-alaa kunnalla on 72,08 neliökilometriä, josta vettä on 1,55 km². Kunnassa oli vuoden 2011 alussa 8 573 asukasta.
Se oli Alankomaiden ensimmäinen polderi: alue, joka vallattiin järven alta viljelykäyttöön pumppaamalla vesi pois tuulimyllyjen pyörittämillä pumpuilla. Beemsterin polderi kuivattiin vuosien 1609 ja 1612 välillä. Sen maankäyttö on säilynyt noilta ajoilta: pellot, kanavat, tiet ja asutus on aseteltu renessanssin parhaiden suunnitteluperinteiden mukaan. Alue on Unescon maailmanperintökohde. Se valittiin maailmanperintöluetteloon vuonna 1999.
Kartta Beemsterin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Aiheesta muualla

Kuvia tai muita tiedostoja aiheesta Beemster Wikimedia Commonsissa
Beeld

Beeld on Etelä-Afrikan tasavallassa julkaistava sanomalehti, joka perustettiin vuonna 1974. Lehden uutiset ovat afrikaansiksi ja se on Etelä-Afrikan suurin afrikaansinkielinen sanomalehti. Lehden slogan on "Jou wêreld, Jou koerant" ("Sinun maailmasi, sinun sanomalehtesi").
Aiheesta muualla

Beeld (Arkistoitu – Internet Archive)
Beulén portti

| Beulén portti |
| --- | --- |
 Beulén portti ulkopuolelta.
Sijainti:  Akropolis, Ateena, Attika  Kreikka
Koordinaatit:  37°58′18″N, 23°43′29″E
Rakennustyyppi:  portti
Valmistumisvuosi:  noin 280 jaa.
 Osa Unescon maailmanperintökohdetta Ateenan Akropolis 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Beulén portti on antiikin aikainen portti Ateenan Akropolis-kukkulalla Kreikassa. Se rakennettiin 200-luvun jaa. jälkimmäisellä puoliskolla vuonna 267 tapahtuneen, Ateenaa laajalti tuhonneen herulien hyökkäyksen jälkeen.
Beulén portti sisäpuolelta.
Erään tiedon mukaan portin rakennutti F. Septimus Marcellinus vuonna 280. Se oli osa uutta Akropoliin länsiosan suojannutta linnoitusmuuria. Portti on saanut nimensä ranskalaisesta arkeologista Charles Ernest Beulésta, joka tutki portin aluetta vuonna 1852. Portti toimii edelleen Akropoliin porttina, yleensä vierailijoiden uloskäyntinä.
Beulén portti sijaitsee Akropoliin suuren porttirakennuksen Propylaian edustalla sen länsipuolella. Sen pohjois- ja eteläpuolella on tornit. Sekä portti että tornit tehtiin varhaisempien antiikin aikaisten rakennusten uudelleenkäytetyistä osista. Eräs näistä oli Akropoliin eteläpuolella sijainnut Nikiaan muistomerkki 300-luvulta eaa., jonka piirtokirjoitukset ovat edelleen nähtävissä portissa. Portin jälkeen vasemmalla sijaitsee Agrippan muistomerkki ja ylhäällä oikealla Athene Niken temppeli.
Aiheesta muualla

Kuvia tai muita tiedostoja aiheesta Beulén portti Wikimedia Commonsissa
Boris Naprejev

Boris Dmitrijevitš Naprejev (ven. Борис Дмитриевич Напреев; s. 7. huhtikuuta 1938 Kljukino, Smolenskin alue) on venäläinen säveltäjä, musiikkitieteilijä ja musiikkipedagogi.
Naprejev aloitti domransoiton opiskelun Omskin musiikkikorkeakoulussa vuonna 1956. Hän palveli Neuvostoliiton armeijassa Taka-Baikalian sotilaspiirin laulu- ja tanssiyhtyeessä. Hän valmistui kuoronjohtajana Tšitan musiikkikorkeakoulusta vuonna 1962 ja opiskeli sitten sävellystä Novosibirskin konservatoriossa, josta valmistui vuonna 1967. Naprejev suoritti jatko-opintoja Leningradin konservatoriossa. Hän puolusti kandidaatin väitöskirjaansa vuonna 1976 ja väitteli tohtoriksi taidehistoriassa vuonna 2005. Naprejev teki opetustyötä Novosibirskissa ja Habarovskissa ennen siirtymistään Petroskoin Glazunov-valtionkonservatorioon, jonka musiikin teorian laitoksella opettamisen hän aloitti vuonna 1977.
Naprejev hyväksyttiin Neuvostoliiton säveltäjäliiton jäseneksi vuonna 1970. Hänestä tuli professori vuonna 1994. Hän sai Karjalan tasavallan kunniataiteilijan arvonimen vuonna 1995, ja hänelle myönnettiin Karjalan tasavallan Sampo-palkinto vuonna 2003. Naprejevin sävellystuotantoon kuuluu oopperoita, baletteja, sinfonioita, pianokonserttoja, kuoroteoksia, lauluja ja lapsille suunnattua musiikkia. Naprejev on säveltänyt myös pianosonaatteja sekä jousikvartettoja ja muuta kamarimusiikkia. Hän on tehnyt monia tieteellisiä julkaisuja.
Atte Reunanen

| Atte Reunanen> Henkilötiedot |
| --- | --- |
Syntynyt: 1999 (ikä 24–25)
Kansalaisuus:  Suomi
Ammatti:  näyttelijä
Näyttelijä
Aktiivisena:  2010–
Merkittävät roolit:  Osku Haavisto (Uusi päivä)
Aiheesta muualla
IMDb 
Elonet
Atte Reunanen (s. 1999) on suomalainen näyttelijä ja muusikko. Reunanen on näytellyt elokuvissa, televisiosarjoissa ja teatterissa.
Aiheesta muualla

Atte Reunanen Internet Movie Databasessa. (englanniksi)
Atte Reunanen Elonetissä.